15 de setembre

El 15 de setembre és el dos-cents cinquanta-vuitè dia de l'any del calendari gregorià i el dos-cents cinquanta-novè en els anys de traspàs. Queden 107 dies per finalitzar l'any.

Esdeveniments 
Països Catalans
 1891 - Barcelona: Creen l'Orfeó Català Lluís Millet, Amadeu Vives i Aureli Capmany.
 1916 - Barcelona: inauguració del Teatre Goya.
 2000 - Tortosa: Creació de la Plataforma en Defensa de l'Ebre per tal d'oposar-se al Pla Hidrològic Nacional proposat pel govern espanyol de José María Aznar.
 2014 - Barcelona: L'Assemblea Nacional Catalana entrega al Parlament de Catalunya 750.000 signatures per la independència de Catalunya coincidint amb el Dia Internacional de la Democràcia.

Resta del món
 1644 - Roma, Estats Pontificis: Giovanni Battista Pamfili és elegit papa i pren el nom d'Innocenci X.
 1762 - Saint John's (Terranova i Labrador) (Canadà): els francesos rendeixen la ciutat al perdre la batalla de Signal Hill a la Guerra Franco-Índia.
 1821 - Amèrica Central: independència de la Corona espanyola d'Hondures, Nicaragua, Guatemala, el Salvador i Costa Rica.
 1830 - s'inaugura la primera línia de ferrocarril del món que unia dues ciutats: Manchester i Liverpool. La companyia explotadora de la línia, L&M Railway, va organitzar un concurs de locomotores; la guanyadora va ser la Rocket, construïda per l'enginyer George Stephenson. Estava equipada amb una caldera tubular amb cambra de foc, que donava un rendiment constant gràcies a una major superfície de calefacció, i podia assolir una velocitat mitjana de 27 km/h amb una punta màxima de 46 km/h. Aquesta línia encara presta servei en l'actualitat.
 1935 - Nuremberg: El règim nazi aprova les Lleis de Nuremberg, dirigides contra la població jueva.
 1975 - Regne Unit: Es publica Wish You Were Here, disc de Pink Floyd.

Naixements 
Països Catalans
 1850 - Palma: Roseta Mauri i Segura, ballarina catalana, musa i inspiradora de molts artistes impressionistes (m. 1923).  
 1883 - Barcelona: Esteve Terradas i Illa, físic, matemàtic i enginyer català (m. 1950).
 1886 - Barcelona: Joaquim Folch i Torres, museòleg, historiador i crític d'art (m. 1963).
 1925 - Barcelona: Joaquim Xicoy i Bassegoda, advocat i polític català d'Unió Democràtica de Catalunya que fou president del Parlament de Catalunya i Conseller de Justícia del Govern de la Generalitat de Catalunya (m. 2006).
 1926 - Bages de Rosselló: Jean-Pierre Serre, matemàtic nord-català.
 1942 - Palma: Antonina Canyelles i Colom, poeta mallorquina.
 1960 - Barcelona: Carme Conesa Hernández, actriu catalana.
 1963 - 
 Perpinyà: Joan-Daniel Bezsonoff i Montalat, escriptor nord-català.
 Barcelona: Teresa Helbig, dissenyadora de moda catalana.
Resta del món
 1254 - Venècia: Marco Polo, explorador i mercader, el més famós dels viatgers de la ruta de la Seda (m. 1324).
 1586 - Anvers, Marquesat d'Anvers: Antoon Sanders o Antonius Sanderus, canonge, historiador, filòsof i teòleg flamenc (m. 1664).
 1712 - París: Pierre Simon Fournier, impressor i tipògraf francès (m. 1768).
 1789 - Burlington, Nova Jersey, (EUA): James Fenimore Cooper, novel·lista estatunidenc del Romanticisme (m. 1851).
 1830 - Oaxaca de Juárez (Mèxic): Porfirio Díaz, heroi de guerra mexicà, president (després considerat dictador) que governaria Mèxic des de 1876 a 1911 (m. 1915).
 1857 - Cincinnati, Ohio (EUA): William Howard Taft, jurista, 27è president dels Estats Units (m. 1930).
 1890 - Torquay, Devon, Anglaterra: Agatha Christie, escriptora (m. 1976).
 1903 - 
 Modigliana, Emília-Romanyaː Pia Tassinari, soprano italiana (m. 1995).  
 Gmina Żarnów, Polònia: Yisrael Kristal, polonès-israelià supercentenari, reconegut com el supervivent de l'Holocaust de vida més longeva (m. 2017).
 1912 - Cárdenas, Cubaː Gisela Hernández, compositora, pedagoga, directora coral i investigadora cubana (m.1971).
 1914 - Buenos Aires, Argentina: Adolfo Bioy Casares, escriptor argentí (m. 1999).
 1916 - Karachi, Índia britànica: Margaret Lockwood, actriu de teatre, cinema i televisió britànica (m. 1990).
 1917 - Viena: Hilde Gueden, soprano austríaca una de les més apreciades intèrprets de Strauss i Mozart (m. 1988).
 1922 - Colmenar Viejoː Ma Dolores Gómez Molleda, historiadora espanyola, especialitzada en l'Espanya contemporània.
 1929 - Nova York, EUA: Murray Gell-Mann, físic nord-americà, Premi Nobel de Física 1969 (m. 2019).
 1933 - Béthune, França: Jacques Delécluse, músic francès (m. 2015).
 1945 -
 Augusta: Jessye Norman, cantant d'òpera estatunidenca (m. 2019).
 Madrid, Espanya: Carmen García Maura, coneguda com a Carmen Maura, actriu espanyola de cinema.
 1946 - 
 San Saba, Texas, Estats Units: Tommy Lee Jones, actor i director de cinema estatunidenc.
 Nova York: Oliver Stone, director de cinema i guionista estatunidenc, guanyador de tres Oscars.
 1948 - Feldkirch (Vorarlberg), Àustria: Haimo Leopold Handl, politòleg, editor, artista i escriptor austríac.
 1951 - Heemstede, Països Baixos: Johan Neeskens, futbolista holandès.
 1972 - Oviedo, Espanya: Letícia Ortiz Rocasolano, reina consort d'Espanya.
 1977 - Abba, Estat d'Enuguː Chimamanda Ngozi Adichie, novel·lista nigeriana.
 1978 - Reykjavík, Islàndia: Eiður Smári Guðjohnsen, futbolista.
 1979 - Kenya: Edna Kiplagat, corredora de fons kenyana; campiona del món de marató.
 1984 - Londres, Anglaterra: El Príncep Enric de Gal·les, conegut com a Harry, fill petit del Príncep Carles de Gal·les i la difunta Diana de Gal·les

Necrològiques 
Països Catalans
 1757 - Viena, Arxiducat d'Àustria: Francesc de Castellví i Obando, militar austriacista i historiador català (74 anys).
 1937 - La Garriga (Vallès Oriental): Manuel Joaquim Raspall i Mayol, arquitecte modernista i noucentista català (n. 1877).
 1940 - Barcelona: La Monyos, personatge icònic de la ciutat.
 1975 - Barcelona: Carlos Conti Alcántara, dibuixant català (59 anys).
 1978 - Barcelona: Ricard Zamora Martínez, porter de futbol.
 2007 - Banyuls de la Marenda: Antònia Adroher i Pascual, mestra i activista política catalana fundadora del POUM.
 2011 - Badalona: Jordi Dauder, actor, escriptor i poeta català.
 2019 - Blanes, la Selva: Montserrat Soliva Torrentó, química catalana (n. 1943).

Resta del món
 1574 - Torí: Margarida de Valois i de França, princesa de França, Duquessa de Berry i duquessa consort de Savoia (n. 1523) 
 1858 - Schaffhausen, Suïssa: Johann Theodor Mosewius, cantant d'òpera, director del cor i director musical prussià
 1859 - Portsmouth (Anglaterra): Isambard Kingdom Brunel, enginyer britànic (n. 1806).
 1914 - Winburg, Sud-àfrica: Jacobus Herculaas de la Rey, conegut com a Koos de la Rey, general durant la Segona Guerra Bòer.
 1916 - Praga, Imperi Austrohongarès: Julius Fučík, compositor txec (44 anys).
 1921 - Novossibirsk, Unió Soviètica: Roman Ungern von Sternberg, conegut com el Baró Negre, militar i més tard senyor de la guerra pel seu compte (n. 1886).
 1926 - Jena, Alemanya: Rudolf Christoph Eucken, filòsof i escriptor alemany, Premi Nobel de Literatura del 1908 (80 anys).
 1938 - Baltimore, Maryland (EUA): Thomas Wolfe, escriptor estatunidenc (n. 1900).
 1945 - Mittersill, Àustria: Anton Webern, compositor austríac (n. 1883).
 1947 - Wandsworth, Londresː Annie Russell Maunder, astrònoma i matemàtica irlandesa (n. 1868).
 1973 - Helsingborg, Suècia: Gustau VI Adolf de Suècia, rei de Suècia de la dinastia Bernadotte (n. 1882).
 1977 - Londres, Anglaterra: Tom Hardy, actor de cinema i de teatre anglès.
 2004 - Los Angeles, Califòrnia (EUA): Johnny Ramone, guitarrista del grup punk The Ramones (n. 1948).
 2006 - Florència, Itàlia: Oriana Fallaci, escriptora i periodista italiana (n. 1929).
 2007 - Lanark, Escòcia: Colin McRae, pilot de ral·lis escocès (n. 1968).
 2008 - Anglaterra: Richard Wright, membre del grup de rock Pink Floyd.
 2016 - Boulder, Coloradoː Deborah S. Jin, física estatunidenca, pionera en química quàntica molecular polar (n. 1968).
 2017 - 
 Frankfurt del Main, Alemanya: Albert Speer, arquitecte i urbanista alemany.
 Los Angeles, Califòrnia, Estats Units: Harry Dean Stanton, actor estatunidenc.
 2019 - Nova York (EUA): Ric Ocasek, cantant, compositor i productor estatunidenc, líder del grup de rock The Cars.

Festes i commemoracions 
 Dia de la Verge dels Dolors
 Santoral: sants Caterina Fieschi, vídua; beat Carles de Montegranelli, fundador dels Eremites de Sant Jeroni de Fiesole; servent de Déu Josef Kentenich, fundador dels Pares de Schönstatt.
 Dia Internacional de la Democràcia

Referències 

15